Kraštas (ežeras)
Kraštas – ežeras pietų Lietuvoje, Druskininkų savivaldybėje, apie 6 km į šiaurę nuo Leipalingio. Ilgis šiaurės vakarų-pietryčių kryptimi 0,98 km, plotis iki 0,26 km. Altitudė 114,9 m. Ežeras telkšo rininiame duburyje. Būdingi aukšti, miškingi krantai (Cijūniškės miškas), tik šiaurėje ir pietuose žemi bei pelkėti (Seiros pelkė). Į ežerą suteka du upokšniai bei prateka Baltosios Ančios intakas Seira. Krašto šiaurinėje pakrantėje įsikūręs Kudrėnėlių kaimas, į pietus – Paseirės kaimas.